section_heading: Glazbeni stil
paragraph_text: U jednom je intervjuu bezimeni zloduh izjavio da sastav inspirira "sve od klasičnog rocka, preko ekstremnih podzemnih metal sastava iz 1980-ih pa sve do filmske glazbe i veličanstvenosti osjećajne harmonične glazbe." Forge je 2017. godine izjavio da je bio glavni autor svake pjesme osim skladbi "Year Zero" i "Zenith", koje je osmislio Persner. Upitan kako Ghostov zvuk ostaje netaknut usprkos mnogim promjenama u postavi, Forge je izjavio da mora učiti članove da sviraju kao on; komentirao je da iako je dobar gitarist, samo je "okej" bubnjar, basist i klavijaturist. Prema njegovim riječima, ključ je u tome da "zajedno sviraju gore nego što bi trebali."